CELEX: 32014R1368
Language: sk
Date: 2014-12-17 00:00:00
Title: Nariadenie Komisie (EÚ) č. 1368/2014 zo 17. decembra 2014 , ktorým sa mení nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia a nariadenie Komisie (EÚ) č. 1372/2013, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004  Text s významom pre EHP

20.12.2014   
            
            
               SK
            
            
               Úradný vestník Európskej únie
            
            
               L 366/15
            
         NARIADENIE KOMISIE (EÚ) č. 1368/2014
   zo 17. decembra 2014,
   ktorým sa mení nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia a nariadenie Komisie (EÚ) č. 1372/2013, ktorým sa mení nariadenie (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 48,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 72 písm. f),
   so zreteľom na nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2), a najmä na jeho články 8, 9 a 92,
   keďže:
   
               (1)
            
            
               Členské štáty požiadali správnu komisiu pre koordináciu systémov sociálneho zabezpečenia o zmenu položiek v prílohe 1 k nariadeniu (ES) č. 987/2009, ktorá by danú prílohu uviedla do súladu s vývojom ich vnútroštátnych právnych predpisov.
            
         
               (2)
            
            
               Cieľom prílohy 1 k nariadeniu (ES) č. 987/2009 je poskytnúť prehľad vykonávajúcich ustanovení dvojstranných dohôd medzi členskými štátmi, ktoré zostávajú v platnosti na základe článku 8 ods. 1 uvedeného nariadenia alebo ktoré boli uzavreté a zapísané na zoznam na základe článkov 8 ods. 2 a 9 ods. 2 uvedeného nariadenia.
            
         
               (3)
            
            
               Správna komisia pre koordináciu systémov sociálneho zabezpečenia predložila Komisii príslušné návrhy týkajúce sa požadovaných zmien na základe článku 72 písm. f) nariadenia (ES) č. 883/2004.
            
         
               (4)
            
            
               Komisia súhlasila so zahrnutím návrhov na technické zmeny do prílohy 1 k nariadeniu (ES) č. 987/2009.
            
         
               (5)
            
            
               Článkom 1 ods. 2 nariadenia Komisie (EÚ) č. 1372/2013 (3) bola omylom zmenená príloha XI k nariadeniu (ES) č. 883/2004. Uvedené ustanovenie by sa preto malo vypustiť. Z dôvodu právnej jednoznačnosti by malo vypustenie článku 1 ods. 2 nariadenia (EÚ) č. 1372/2013 platiť so spätnou účinnosťou od 1. januára 2014.
            
         
               (6)
            
            
               Nariadenia (ES) č. 987/2009 a (EÚ) č. 1372/2013 by sa preto mali zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   
               1.
            
            
               Príloha 1 sa mení takto:
               
                           a)
                        
                        
                           Oddiel „DÁNSKO – TALIANSKO“ sa vypúšťa;
                        
                     
         
               2.
            
            
               V oddiele „FRANCÚZSKO – LUXEMBURSKO“ sa písmeno b) nahrádza takto:
               
                           „b)
                        
                        
                           Výmena listov zo 17. júla a 20. septembra 1995 týkajúcich sa podmienok vyrovnania vzájomných nárokov podľa článkov 93, 95 a 96 nariadenia (EHS) č. 574/72 a výmena listov z 10. júla a 30. augusta 2013“
                        
                     .
            
         Článok 2
   V článku 1 nariadenia (EÚ) č. 1372/2013 sa vypúšťa odsek 2.
   Článok 3
   Toto nariadenie nadobúda účinnosť dvadsiatym dňom po jeho uverejnení.
   Uplatňuje sa od 1. januára 2015 s výnimkou článku 2, ktorý sa uplatňuje od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 166, 30.4.2004, s. 1.
   
      (2)  Ú. v. EÚ L 284, 30.10.2009, s. 1.
   
      (3)  Nariadenie Komisie (EÚ) č. 1372/2013 z 19. decembra 2013, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (Ú. v. EÚ L 346, 20.12.2013, s. 27).